Sana Minatozaki

japoniar abeslari, dantzari, modelo, konpositorea eta aurkezlea da. Batez ere, 2015ean JYP Entertainmentek sortutako Twice talde hegokorearraren kide izateagatik da ezaguna.

Lehenengo urteak 
Sana Minatozaki, 1996ko abenduaren 29an jaio zen Tennoji-kun, Osaka, Japonia. Alaba bakarra da. Laster interesatu zen dantza eta kantuarekiko, nagusiki Girls Generation edo Kara bezalako K-pop taldeek inspiratua.

2009an hasi zen ExPGekin entrenatzen Osakan, Japonian abeslari izateko asmoz. Hala ere, 14 urte zituela, JYP Entertainment Hego Koreako entretenimendu-konpainiako langile batek merkataritza-gune batean aurkitu zuen eta hurrengo egunean JYP Japonian urtero egiten zuen entzunaldian parte hartzera gonbidatu zuen. Entzunaldian, Girls 'Generation taldearen "Mr. Taxi " abestia interpretatu zuen. Entzunaldia pasa zuen eta 2012ko martxoan bigarren hezkuntzan graduatu ondoren, Hego Koreara joan zen JYPEren entrenamendu programarekin hasteko.

Ibilbidea

Debut aurrekoa 
GOT7ren "a" eta Junhoren "feel" musika bideoetan agertu zen 2014an, eta publiko korearraren artean nabarmendu zen. Urte horretan, JYPren 6mix deitutako girl group berri baten kide bihurtzea espero zen, baina azkenean talde hori ez zen inoiz sortu.

Sixteen 
2015ean, Sanak Sixteen musika biziraupeneko programan parte hartu zuen, honek JYPren hamasei ikasle elkarren aurka borrokatu zituen, Twice konpainiako girl group berrian toki bat ziurtatzeko. Sixteeneko lehiakideak, kantu eta dantza trebetasunengatik ez ezik, euren karisma eta nortasunagatik ere ebaluatuak izan ziren. Ikuskizuna 2015eko maiatzaren 5ean estreinatu zen eta azken atala 2015eko uztailaren 7an estreinatu zen, Sana Twice-ko bigarren kide ofizial izendatu zutenean.

Twice 
2015eko urrian egin zuen debuta Twice-rekin, The Story Begins albumeko "like OOH-AHH" abestiarekin, baina taldeak ez zuen 2016ra arte arrakasta handirik lortu, "Cheer Up" singlearekin, Gaon Digital Chart zerrendaren lehen tokian kokatu zen eta abestia eta, bereziki, Sanak abestutako zatia oso ezaguna izan zen urte horretan. Twicecoaster: lan 1 minialbumak taldearen arrakasta sendotu zuen, 2016an gehien saldu zen emakume talde baten albuma izanik eta korean izandako arrakasta askoren hartean, taldeak Japonian egin zuen debuta 2017ko ekainaren 28an, eta arrakasta handia lortu zuen bertan ere. Taldeak "Likey" abestiarekin egin zuen jauzia nazioarteko zerrendetako lehenengo postuetara eta nazioarteko arrakasta hori urrengo urteetan berretsi egin zen, albume arrakastatsu askorekin, Charlie XCX bezalako nazioarteko artistekin egindako kolaborazioekin, eta munduko bira bat eginez.

Bakarkako jarduerak 
Sana bere nortasun energetiko eta alaiagatik da ezaguna, honengatik, eta bere dantza trebetasunagatik, Hego Korean eta atzerrian errekonozimendu sandia jaso du. Bere ospea, Momo eta Mina bere taldekide japoniarrekin batera, Japonia eta Hego Korearen arteko harremanak hobetzeko arrazoietako bat bezala ere azpimarratua izan da. Gallup Koreak 2018rako egindako urteroko musika-inkestan, Hego Koreako 17. idol-rik ezagunena bezala bozkatu zen Sana, eta, beraz, inkesta horretan hobekien sailkatutako japoniar pertsona izan zen eta 2019ko inkestan 15. postua lortu zuen. Twicetik kanpo, hainbat marka eta produkturen promozio lanak egin ditu ere.

Polemika 
Japoniako Heisei Arotik Reiwa arorako trantsizioaren bezperan, 2019ko maiatzak 1ean, Sanak mezu bat argitaratu zuen Instagrameko Twiceren kontuan, jaio zen aroari agur esan eta hurrengoari ongietorria emanez. Itzulpen baten arabera, Sanak esan zuen: "Heisei aroan jaio nintzen, eta triste nago amaitzen ikusteaz. Heiseiri "lan ona" esango nioke. Reiwa aro berriaren lehen egunean, Heiseiren azken eguna emango dut, buru fresko batekin". Sanaren komentarioek kritika batzuk erakarri zituzten Hego Korearekiko sentsibilitate faltatzat ikusi zituztenen ildotik.

Diskografia

Konposizio-kredituak

Filmografia

Telebistako programak 

 Sixteen (Mnet) - 2015
 TWICE'S Private Life (Mnet) - 2015
 Knowing Bros Ep. 27 (JTBC) - 2016
 Idol Star Athletic Championships (MBC) - 2016
 Running Man Ep. 302 (SBS) - 2016
 Running Man Ep. 328 (SBS) - 2016
 Knowing Bros Ep. 76 (JTBC) - 2017
 Master Key Ep. 4 (SBS) - 2017

Aparizioak bideo musikaletan 

 GOT7 - "A" (2014)
 Junho - "Feel" (2014)
 Park Jin Young - "Fire" (feat. Conan O'Brien, Steven Yeun, & Jimin Park) (2016)
 Junho - "Instant Love" (2017)

Kolaborazioak 

 Junho - "Candy" featuring Sana (2017)

Erreferentziak

Kanpo estekak 

Japoniako abeslariak
Japoniako modeloak
Japoniako musikagileak
Osakarrak
K-pop abeslariak